b'\n_START_ARTICLE_\nAma Namin\n_START_PARAGRAPH_\nAyon sa Kristyanismo, ang Ama Namin (Gryego: \xce\xa0\xce\xb1\xcf\x84\xce\xad\xcf\x81\xce\xb1 \xce\xbc\xce\xb1\xcf\x82; Latin: Pater Noster, binabaybay ding Paternoster) ay ang dasal na turo ni Hesus ng Na\xe1\xba\x95rat, o Hesus ng Nazaret. Ito ang pinakakilalang panalanging Kristiyano, na itinuro ni Hesus sa kaniyang mga alagad. Kilala rin ito bilang Panalangin ng Panginoon. Ginagamit ito sa halos lahat ng mga serbisyong Kristiyano, at pangunahing hinango mula sa biblikal na Sermon sa Ibabaw ng Bundok. Bahagi rin ang dasal na ito ng pagrorosaryo.\n_START_SECTION_\nNilalaman ng dasal\n_START_PARAGRAPH_\nBinubuo ang Ama Namin ng mga sumusunod na mga linya:\n_START_SECTION_\nBersiyon sa wikang Galilea\n_START_PARAGRAPH_\nAvvon d-bish-maiya, nith-qaddash shim-mukh._NEWLINE__NEWLINE_Tih-teh mal-chootukh. Nih-weh \xc3\xa7iw-yanukh:_NEWLINE__NEWLINE_ei-chana d\'bish-maiya: ap b\'ar-ah._NEWLINE__NEWLINE_Haw lan lakh-ma d\'soonqa-nan yoo-mana._NEWLINE__NEWLINE_O\'shwooq lan kho-bein:_NEWLINE__NEWLINE_ei-chana d\'ap kh\'nan shwiq-qan l\'khaya-ween._NEWLINE__NEWLINE_Oo\'la te-ellan l\'niss-yoona:_NEWLINE__NEWLINE_il-la pa\xc3\xa7-\xc3\xa7an min beesha._NEWLINE__NEWLINE_Mid-til de-di-lukh hai mal-choota l\'alam al-mein. Aa-meen.\n_START_SECTION_\nBersiyong Ingles at Tagalog\n_START_PARAGRAPH_\nHalaw ang bersiyong ito mula sa Mateo 6:9-13\xc2\xa0ng Revised Standard Version of the Bible:_NEWLINE_Our Father who art in heaven,_NEWLINE_Hallowed be Thy name._NEWLINE_Thy kingdom come,_NEWLINE_They will be come,_NEWLINE_on earth as it is in heaven._NEWLINE_Give us this day our daily bread;_NEWLINE_And forgive us our debts,_NEWLINE_As we also have forgiven our debtors;_NEWLINE_And lead us not into temptation,_NEWLINE_But deliver us from evil. Amen._NEWLINE_Pinapalitan ang salitang "debts" ng "trespasses" sa ibang bersiyon sa Ingles, samantalang napapalitan ang linyang "As we also have forgiven our debtors" ng "As we forgive those who trespassed against us." Karaniwan ding idinadagdag ang pariralang "For Thine is the kingdom and the power and the glory forever" na nangangahulugang "Sapagkat sa Iyo ang kaharian at ang kapangyarihan at ang kaluwalhatian magpasawalanghanggan."_NEWLINE_Ganito ang katumbas nito sa Bibliyang Tagalog na salin ni Jose C. Abriol, mula rin sa Mateo 6: 9-13:_NEWLINE_Ama namin, sumasalangit ka,_NEWLINE_Sambahin ang ngalan mo._NEWLINE_Mapasa amin ang kaharian mo,_NEWLINE_Sundin ang loob mo,_NEWLINE_Dito sa lupa para ng sa langit._NEWLINE_Bigyan mo kami ngayon ng aming kakanin sa araw-araw._NEWLINE_At patawarin mo kami sa aming mga utang,_NEWLINE_Para ng pagpapatawad namin sa mga nagkakautang sa amin._NEWLINE_At huwag mo kaming ipahintulot sa tukso_NEWLINE_Bagkus iadya mo kami sa masama.\n_START_SECTION_\nMga bahagi at mga paliwanag\n_START_PARAGRAPH_\nNagmula kay San Agustin (sa kanyang Liham kay Proba) ang sumusunod na mga paliwanag hinggil sa napiling mga bahagi ng Ama Namin:\n_START_SECTION_\nSumasalangit ka\n_START_PARAGRAPH_\nSa pariralang ito nasasasaad ang pagka-Amang makalangit ng ating Yahweh El Shaddai. Siya na naghahari sa langit ay nagsugo ng kanyang anak upang tayo ay iligtas. Ipinapakita ni Hesus ang kanyang ama sa atin sa pamamagitan ng kanyang sarili. Kaya sa bawat parirala ng Ama Namin, tayo ay nakikibahagi sa misteryo ni Yahweh.\n_START_SECTION_\nMapasaamin ang kaharian mo\n_START_PARAGRAPH_\nSa pagbanggit ng mapasaamin ang kaharian mo (o your kingdom come sa Ingles), ipinaaalala sa tao na tiyak ang pagdating ng kaharian ng Diyos, subalit pinasisigla ng pariralang ito ang pagnanais ng mga nananalig sa kahariang ito. Upang nang sa gayon, dumating ito sa tao na nararapat ang taong mamuhay sa loob nito.\n_START_SECTION_\nSundin ang loob mo\n_START_PARAGRAPH_\nKapag sinasambit ang sundin ang loob mo, dito sa lupa para ng sa langit, hinihiling ng tao sa Diyos na maging masunurin nawa ang tao o sarili ng tao upang masunod ang kagustuhan ng Diyos sa loob ng tao, katulad ng ginagawa ng mga anghel sa kalangitan.\n_START_SECTION_\nBigyan mo kami\n_START_PARAGRAPH_\nKapag sinasabi ang bigyan mo kami ngayon ng aming kakanin sa araw-araw, pinakakahulugan dito ang "sa mundong ito". At humihingi tayo ng pagiging sapat at ginagamit ang kakanin (bread sa Ingles) upang sumagisag para sa lahat ng bagay.\n_START_SECTION_\nPatawarin mo kami\n_START_PARAGRAPH_\nSa pagsasabi ng patawarin mo kami sa aming mga sala, para ng pagpapatawad namin sa mga nagkakautang sa amin, ipinaaalala ng tao sa kanyang sarili kung ano ang kailangan niyang hingin at kung ano ang dapat niyang gawin upang maging nararapat sa pagtanggap.\n_START_SECTION_\nHuwag ipahintulot sa tukso\n_START_PARAGRAPH_\nKapag sinasabi naman ang huwag mo kaming ipahintulot sa tukso, pinapaalala ng tao nahindi maaaring lumisan sa kanya ang tulong na ito. Kapag nawala ito, maaari siyang mabulid at pumayag sa isang tentasyon at mabuyo rito.\n_START_SECTION_\nIadya mo kami\n_START_PARAGRAPH_\nSa pagbanggit ng iadya mo kami sa masama, ipinaaalala ng tao sa sarili na magmuni sa katotohanang hindi pa niya ikinasisiya ang katayuan ng pagiging isang banal kung saan hindi na siya maghihirap sa ilalim ng kasamaan. Sa kahilingang ito, maaaring sambitin ng isang Kristiyano ang kanyang pagtangis, at sa pamamagitan nito maaari siyang magsimula, magpatuloy, at wakasan ang kanyang dalangin, anuman ang suliraning kinatatagpuan niya sa kanyang sarili.'